*PRILOGE - Obrazec št. 10*

### VZOREC POGODBE

**POGODBA**

**GEODETSKE STORITVE ZA POTREBE MESTNE OBČINE VELENJE V LETU 2021 – SKLOP \_\_**

ki jo sklepata

**MESTNA OBČINA VELENJE**

Titov trg 1, Velenje

ki jo zastopa **župan Peter DERMOL**

Matična številka: 5884268000

ID za DDV: SI49082884

Podračun EZR Mestne občine Velenje št.: SI56 0133 3010 0018 411

***(v nadaljevanju kot naročnik)***

in

**Izvajalec:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Št. transakcijskega računa: \_\_\_\_\_\_\_\_\_\_\_\_\_\_\_\_\_\_\_\_\_

ID za DDV št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***(v nadaljevanju kot izvajalec)***

**UVODNE DOLOČBE**

1. člen

Pogodbeni stranki uvodoma ugotavljata, da je bil izvajalec izbran na podlagi javnega razpisa po postopku oddaje naročila male vrednosti, objavljenega dne ……………….na Portalu javnih naročil, št. objave …………/2021 in obveščen z odločitvijo o oddaji naročila št. ……………………… z dne \_\_\_\_\_\_\_\_\_.

**PREDMET POGODBE**

1. člen

Predmet te pogodbe je izvajanje vseh vrst geodetskih storitev za potrebe Urada \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mestne občine Velenje v letu 2021 za obdobje od sklenitve pogodbe do vključno 31. 12. 2021.

Naročnik bo storitve naročal sukcesivno v skladu s svojimi dejanskimi potrebami. V kolikor potreb ni, naročnik ni dolžan naročati storitev, izvajalec pa ni upravičen do nikakršnega plačila ali povračila kakršne koli škode.

Naročnik se s to pogodbo ne zavezuje, da bo naročil določeno količino storitev, saj je količina zanj v trenutku sklepanja pogodbe objektivno neugotovljiva.

**LOKACIJA IZVAJANJA STORITEV**

1. člen

Lokacija izvajanja storitev je na celotnem območju mestne občine Velenje, po potrebi pa tudi izven meja občine.

**OBDOBJE IZVAJANJA STORITEV**

1. člen

Izvajanje storitev se začne s sklenitvijo pogodbe, izvajale pa se bodo sukcesivno, glede na potrebe naročnika, v obdobju do 31. 12. 2021.

**NAČIN NAROČANJA STORITEV**

1. člen

Naročnik elektronsko pozove k izvedbi storitve izvajalca. Odzivni čas je čas, ki mine od trenutka elektronskega poziva naročnika izvajalcu za izvedbo storitve do trenutka, ko izvajalec naročniku elektronsko posreduje predlog storitve, ki se bo izvajala in znaša do 3 delovne dni.

Elektronski poziv se pošlje na naslednji e-naslov izvajalca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da se izvajalec 5-krat ne odzove ali se ne odzove v odzivnem času na naročnikov poziv, lahko naročnik odstopi od pogodbe.

Naročilo se smatra za oddano, ko naročnik elektronsko potrdi predlog storitve, ki se bo izvajala, posredovan s strani izvajalca.

**ROK IZVEDBE STORITVE**

1. člen

Storitev mora biti izvedena v roku največ 60 dni od oddaje posameznega naročila. Za oddajo posameznega naročila se smatra naročnikova potrditev s strani izvajalca posredovanega predloga storitve, ki se bo izvajala.

Storitev se smatra za izvedeno, ko je elaborat o izvedeni storitvi oddan na Geodetski upravi RS.

Izvajalec mora nemudoma ob nastanku razlogov za podaljšanje roka izvedbe posamezne storitve o tem pisno obvestiti naročnika, v nasprotnem primeru ni upravičen do podaljšanja roka izvedbe posamezne storitve. V primeru kakršnega koli podaljšanja roka izvedbe posamezne storitve izvajalec ni upravičen do povišanja vrednosti posredovanega predloga storitve.

**OCENJENA POGODBENA VREDNOST**

1. člen

Ocenjena pogodbena vrednost sklopa 1 je 18.000,00 EUR brez DDV in 21.960,00 EUR z DDV.

Ocenjena pogodbena vrednost sklopa 2 je 10.000,00 EUR brez DDV in 12.200,00 EUR z DDV.

Ocenjena pogodbena vrednost sklopa 3 je 7.000,00 EUR brez DDV in 8.540,00 EUR z DDV.

Naročnik si pridržuje pravico do spremembe ocenjene vrednosti glede na razpoložljiva finančna sredstva in glede na dejanske potrebe po storitvah.

Izvajalec bo geodetske storitve zaračunaval po ceni \_\_\_\_\_ EUR brez DDV oz. \_\_\_\_\_ EUR z DDV na točko. Upošteva se točka iz tarifnega dela Cenika geodetskih storitev Inženirske zbornice Slovenije (v nadaljnjem besedilu: IZS). V vrednosti točke so vključeni vsi stroški izvajalca, ki se nanašajo na izvajanje predmeta naročila.

Ponudbena vrednost točke je fiksna za celotno obdobje veljavnosti pogodbe.

Vrednost del se financira s sredstvi proračunskih postavk:

* SKLOP 1 - 40416023 Geodetske izmere, ostalo
* SKLOP 2 - 40213095 Izvedba odmer na kategoriziranih JP
* SKLOP 3 - 40516021 Drugi odhodki, geodetske storitve in 40504003 - Ureditev in vzdrževanje drugih poslovnih prostorov, načrti in druga projektna dokumentacija.

**OBRAČUN IN PLAČILO**

1. člen

Geodetske storitve se bodo obračunavale skladno s številom točk iz tarifnega dela Cenika geodetskih storitev IZS.

Izvajalec bo račune izstavljal na podlagi potrdila o izvedenih storitvah, ki ga potrdi naročnik. Naročnik bo potrdilo potrdil, ko bo elaborat o izvedeni storitvi uspešno oddan na Geodetski upravi RS, skladno z rokom za izvedbo storitve.

Naročnik bo opravljena dela plačeval na podlagi izstavljenih računov, ki jih bo izvajalec pošiljal naročniku v elektronski obliki mesečno, in sicer do 8. v mesecu za storitve opravljene v preteklem mesecu. Na računu mora biti obvezno navedena podlaga za izstavitev računa (naročilnica, pogodba, št. javnega naročila ipd.). Vsa spremljajoča dokumentacija, kot so zapisniki o prevzemu, dobavnice in prevzemnice, mora biti čitljivo podpisana in se pošilja kot priloga e-računa.

V primeru, da izvajalec ne bi mogel uspešno oddati elaborata o izvedeni storitvi na Geodetsko upravo RS, skladno z rokom za izvedbo storitve, zaradi razlogov, ki niso nastali po njegovi krivdi, posreduje naročniku zahtevek za izplačilo 50 % zneska, ki ga je predvidel v predlogu storitve, ki se bo izvajala. V zahtevku mora navesti vse razloge za neizpolnitev storitve v predvidenem roku. Zahtevek mora naročnik potrditi ali zavrniti v 8 dneh po prejemu.

V kolikor izvajalec nastopa s podizvajalci in v kolikor posamezen podizvajalec zahteva neposredno plačilo, morajo biti k računu priloženi:

* specifikacija izvajalčevih stroškov in stroškov podizvajalcev, ki zahtevajo neposredno plačilo ter
* potrjeni originalni izvodi računov podizvajalcev, ki zahtevajo neposredno plačilo.

Skladno z Zakonom o opravljanju plačilnih storitev za proračunske uporabnike (Uradni list RS, št. 77/16) je potrebno s proračunskimi uporabniki poslovati izključno v elektronski obliki, kar pomeni, da morajo biti vsi računi izstavljeni v e-obliki.

Naročnik bo posamezen potrjen račun poravnal 30. dan, pri čemer plačilni rok prične teči naslednji dan po prejemu pravilno izdanega dokumenta z nakazilom na poslovni račun izvajalca in na poslovne račune podizvajalcev, ki zahtevajo neposredno plačilo.

**SPREMEMBA VREDNOSTI POGODBE**

1. člen

V kolikor bo naročnik ugotovil, da je zaradi nepredvidljivih okoliščin potrebno izvesti dodatne storitve za izvedbo naročila, ki pa niso bile predvidene v javnem naročilu, bo dodatna dela oddal izvajalcu.

V zvezi z izvedbo del, ki bi nastala zaradi spremenjenih okoliščin in v primeru povečanja obsega del, ki ga ob sklenitvi te pogodbe ni bilo mogoče predvideti in bi vplivale na zvišanje pogodbene vrednosti, je potrebno o tem skleniti pisni aneks k pogodbi. Nepredvidena oz. spremenjena dela, ki niso navedena v ponudbi izvajalca, naročnik prizna samo po predhodnem dogovoru, in sicer po vnaprej dogovorjenih cenah.

Pogodbeni stranki soglašata, da za vsa morebitna dodatna ali nepredvidena dela, za katera bosta pogodbeni stranki sklenili aneks k tej pogodbi, oz. bo ta dela naročnik potrdil, velja cena navedena v 7. členu te pogodbe. Če je izvajalec v ponudbi podal eventualni popust, velja ta popust tudi za vsa morebitna dodatna ali nepredvidena dela.

S strani naročnika nepotrjene tehnologije dela, ki bi imele za posledico večje količine izvedenih del ali odškodnine tretjim osebam, niso predmet stroškov naročnika.

**IZVAJANJE**

1. člen

Izvajalec se obvezuje začeti z izvajanjem storitev, ki so predmet te pogodbe po sklenitvi te pogodbe oziroma po dogovoru z naročnikom. **Izvajalec se zavezuje izvajati storitve od sklenitve pogodbe do 31. 12. 2021.**

Če izvajalec ne začne z deli v pogodbeno določenem roku, sme naročnik oddati dela v celoti ali delno drugemu izvajalcu. Vse morebitne višje stroške, vključno pogodbeno kazen in škodo, ki s tem nastane, trpi izvajalec iz te pogodbe. Enako sme ukrepati naročnik, če izvajalec neupravičeno prekine ali ustavi dela.

**ZAMUDE**

1. člen

Izvajalec se zavezuje, da bo ob izpolnjenih obveznostih naročnika spoštoval pogodbene roke. Če izvajalec po svoji krivdi zamudi pogodbeno dogovorjene roke, je izvajalec dolžan plačati naročniku pogodbeno kazen v višini pol odstotka (0,5%) od ocenjene pogodbene vrednosti z DDV za vsak zamujeni koledarski dan, vendar ne več kot 10% ocenjene pogodbene vrednosti z DDV.

Naročnik ima pravico uveljavljati pogodbeno kazen najkasneje v roku 8 dni po prejemu računa.

Za uveljavljanje pogodbene kazni naročnik izvajalcu izstavi račun, ki ga je izvajalec dolžan poravnati v 8 (osmih) dneh od izstavitve.

Pogodbeni stranki soglašata, da pravica pogodbene kazni ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni. Za poplačilo nastalih stroškov in škode lahko naročnik unovči finančno zavarovanje za dobro izvedbo pogodbenih obveznosti, v kolikor pa le-to ne zadostuje, mora izvajalec plačati razliko do polne višine nastalih stroškov in škode v 8 dneh od datuma prejema pisnega zahtevka naročnika.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

1. člen

Izvajalec se za zavarovanje dobre izvedbe pogodbenih obveznosti zavezuje izročiti naročniku ob podpisu te pogodbe dve bianco menici z menično izjavo in pooblastilom za unovčenje, in sicer v višini 10 % ocenjene pogodbene vrednosti z DDV, z veljavnostjo vsaj še trideset dni po izteku pogodbenega roka.

Naročnik bo menici unovčil v primeru, če izvajalec svojih pogodbenih obveznosti ne bo izpolnil v dogovorjeni kakovosti, količini in rokih in na način, opredeljen v tej pogodbi.

Če se med trajanjem izvedbe pogodbe spremeni rok za izvedbo pogodbenih del, kvaliteta in količina, mora ponudnik v roku deset (10) dni od podpisa aneksa k tej pogodbi predložiti novo menično izjavo in pooblastilo za unovčenje s spremenjeno višino garantiranega zneska, v skladu s spremembo pogodbene vrednosti.

**POOBLAŠČENI PREDSTAVNIKI POGODBENIH STRANK**

1. člen

Pooblaščena predstavnica naročnika je \_\_\_\_\_\_\_\_\_\_\_\_\_\_\_\_\_\_\_\_\_\_.

Skrbnica te pogodbe s strani naročnika je \_\_\_\_\_\_\_\_\_\_\_\_\_\_\_\_\_\_\_\_\_.

Pooblaščeni predstavnik izvajalca je\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru zamenjave pooblaščenih predstavnikov morata pogodbeni stranki pisno obvestiti druga drugo, in sicer z navedbo dneva prenehanja pooblastila in o imenu novih odgovornih predstavnikov.

**OBVEZNOSTI IZVAJALCA**

1. člen

Izvajalec se zavezuje, da:

* je v skladu z veljavno zakonodajo zavarovan za opravljanje dejavnosti – za odgovornost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti;
* bo podajal predloge za racionalno in kakovostno izvedbo posamezne storitve;
* bodo storitve izvajale osebe, navedene v seznamu kadrov, s katerimi se bo izvajal predmet naročila, ki je kot priloga sestavni del te pogodbe;
* bo storitve po potrebi izvajal tudi izven normalnega delovnega časa, ne da bi zato zahteval posebna denarna nadomestila;
* bo naročnika opozoril na okoliščine, za katere ve ali bi moral vedeti in bi lahko bile pomembne za opravljanje geodetskih storitev;
* bo za vsako spremembo pri izvajanju storitev predhodno pridobil pisno soglasje naročnika;
* bo pravočasno opozoril na morebitne ovire pri izvajanju storitev;
* bo ščitil interese naročnika.

**OBVEZNOSTI NAROČNIKA**

1. člen

Naročnik se zavezuje, da bo:

* izvajalcu predal vso potrebno dokumentacijo za izvedbo naročene storitve;
* z izvajalcem sodeloval s ciljem, da se prevzete storitve izvedejo kakovostno in pravočasno;
* izvajalca tekoče obveščal o vseh spremembah in novo nastalih situacijah, ki bi lahko imele vpliv na izvedbo storitev;
* ob uveljavitvi finančnega zavarovanja za dobro izvedbo obveznosti o tem obvestil predstavnika izvajalca po e-pošti najkasneje v 3 delovnih dneh od uveljavitve.

**KAKOVOST IN REKLAMACIJE**

1. člen

Vse izvedene storitve morajo biti opravljene strokovno in kakovostno v skladu s predpisi, standardi in pravili geodetske stroke, ter ostalimi v Republiki Sloveniji veljavnimi predpisi (zakoni, pravilniki, standardi, tehničnimi soglasji, tehničnimi navodili, priporočili in normativi).

Izvajalec jamči za odpravo vseh vrst napak skladno z določili veljavnih predpisov. Izvajalec v celoti odgovarja za izvedbo prejetega naročila proti naročniku.

Reklamacije v zvezi z izvedenimi storitvami bo naročnik izvajalcu podal pisno takoj po opravljeni storitvi. Napake mora izvajalec odpraviti v roku, ki ga dogovori z naročnikom. Če izvajalec tega ne stori, je odškodninsko odgovoren naročniku. Stroške, nastale z odpravo napake, vključno s prevoznimi stroški in stroški za povrnitev s tem nastale škode, nosi izvajalec. Povzročeno škodo je izvajalec dolžan plačati iz svojih sredstev v 30 dneh od datuma prejema pisnega zahtevka naročnika.

**ODSTOP OD POGODBE**

1. člen

Naročnik lahko odstopi od pogodbe, če:

* izvajalec po pisnem pozivu naročnika in dodatnem roku ne prične z izvajanjem storitev ali z njimi po prekinitvi ne nadaljuje;
* izvajalec ne zagotavlja naročniku odzivnega časa: izvajalec se 5-krat ne odzove ali se ne odzove v odzivnem času na naročnikov poziv;
* naročnik ugotovi, da izvajalec malomarno izvaja obveznosti (ne izvaja prevzetih obveznosti strokovno pravilno, vestno in kvalitetno, v skladu z veljavnimi tehničnimi predpisi, standardi, normativi in zakonodajo);
* izvajalec ne sodeluje z naročnikom, ne upošteva njegovih ekonomskih in tehničnih pogojev ter ne izvršuje obveznosti gospodarno, v korist naročnika;
* izvajalec sproti ne obvešča naročnika o tekoči problematiki in nastalih situacijah, ki bi lahko vplivale na izvršitev naročene storitve
* izvajalec brez soglasja naročnika odda dela podizvajalcem, ki niso bili navedeni v ponudbi;
* izvajalec krši obveznosti, dogovorjene v tej pogodbi;
* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz PEU, PDEU in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

1. člen

V primeru odstopa od pogodbe iz razlogov, navedenih v prejšnjem členu, naročnik ustavi vsa plačila izvajalcu do ugotovitve nastale škode, ki jo je dolžan izvajalec plačati.

Odstop od pogodbe učinkuje z dnem, ko izvajalec prejme pisno izjavo naročnika o odstopu.

Naročnik bo istočasno z odstopom od pogodbe pričel s postopki za unovčenje zavarovanja za dobro izvedbo pogodbenih obveznosti.

**RAZVEZNI POGOJ**

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

**PODIZVAJALCI**

1. člen

Izvajalec je dolžan vsa dela izvršiti sam, s svojimi delavci in materialom. Izvajalec sme podizvajalca po lastni izbiri vključiti v dela po tej pogodbi le na podlagi predhodnega soglasja naročnika, s sklenitvijo aneksa k tej pogodbi, sicer se šteje, da naročnik ni dal soglasja za vključitev podizvajalca v dela po tej pogodbi.

V primeru, da naročnik da soglasje za vključitev podizvajalca v dela po tej pogodbi, mora izvajalec pred podpisom aneksa k tej pogodbi izročiti naročniku:

* podatke o podizvajalcu (naziv, polni naslov, matično številko, davčno številko in transakcijski račun)
* podatki o vrsti del, ki jih bo izvedel podizvajalec
* podatke o predmetu, količini in vrednosti del in rok izvedbe teh del
* morebitno zahtevo podizvajalca za neposredno plačilo.

Izvajalec se obvezuje, da se bo z aneksom iz prejšnjega odstavka tega člena zavezal, da bo pogodbe o odstopu terjatev po tej pogodbi sklepal samo s soglasjem naročnika.

1. člen

Podatki o podizvajalcih:

|  |  |  |
| --- | --- | --- |
| Podatki o podizvajalcu  (naziv, polni naslov, matična številka, davčna številka in transakcijski račun, zakoniti zastopnik) | Vsaka vrsta del, ki jih bo izvedel podizvajalec | % dela glede na skupno pogodbeno vrednost |
|  |  |  |

V kolikor podizvajalec v skladu in na način, določen v petem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca.

V kolikor bo podizvajalec v skladu in na način, določen v petem odstavku 94. člena ZJN-3 zahteval neposredna plačila, se šteje, da:

* glavni izvajalec s podpisom te pogodbe pooblašča naročnika, da na podlagi potrjenega računa s strani glavnega izvajalca neposredno plačuje podizvajalcu,
* je podizvajalec dolžan najkasneje z izstavitvijo prvega računa predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu priložiti račun podizvajalca, ki ga je predhodno potrdil.

Zgolj ob izpolnitvi vseh pogojev iz predhodnega odstavka, je naročnik obvezan izvršiti neposredno plačilo podizvajalcu.

Plačila podizvajalcem se izvedejo v rokih in na enak način kot velja za plačila izvajalcu. Naročnik o izvedenem plačilu obvesti izvajalca na e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Izvajalec mora med izvajanjem javnega naročila naročnika obvestiti o morebitnih spremembah informacij iz 2. odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če neposredno plačilo podizvajalcu ni obvezno v skladu s tem členom, mora naročnik od glavnega izvajalca zahtevati, da mu najpozneje v 60 dneh od plačila končnega računa pošlje svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

***(člen se uporabi le v primeru, da bo izvajalec izvedel naročilo s podizvajalcem)***

**KONČNE DOLOČBE**

1. člen

Pogodba je nična, v kolikor kdo v imenu ali na račun izvajalca predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku.

1. člen

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

V kolikor to ne bo mogoče, je za reševanje sporov pristojno stvarno in krajevno pristojno sodišče.

Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

1. člen

Kakršne koli spremembe te pogodbe so možne le s sklenitvijo aneksa k tej pogodbi in le izjemoma, vedno pa ob soglasju obeh pogodbenih strank.

1. člen

Ta pogodba je sestavljena v 3 enakih izvodih in prične veljati, ko jo podpišeta predstavnika obeh pogodbenih strank in ko izvajalec naročniku izroči ustrezno finančno zavarovanje za dobro izvedbo pogodbenih obveznosti.

Naročnik prejme dva (2), izvajalec pa en (1) izvod te pogodbe.

Številka:

V \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V Velenju, \_\_\_\_\_\_\_\_\_\_\_\_\_\_\_\_\_\_

IZVAJALEC NAROČNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MESTNA OBČINA VELENJE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, direktor Peter DERMOL, župan

*Priloga: Ponudba ponudnika št. \_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_*

*Opomba: Obdelava osebnih podatkov je skladno z določili člena 6 Splošne uredbe EU o varstvu podatkov (GDPR, 2016/679) potrebna zaradi izvedbe postopka oddaje javnega naročila skladno z veljavnim Zakonom o javnem naročanju.*